Identifica les entitats que surten en el següent text:
Soledad Estorach Esterri (Albatàrrec, Segrià, 6 de febrer de 1915 - Bordeus, França, 14 de març de 1993) fou una lluitadora anarquista. Creà l'Institut Mujeres Libres i el Casal de la Dona Treballadora. Soledad Estorach va néixer a Albatàrrec, al Segrià, el 1915. La seva mare provenia d'una família propietària de terres i molt religiosa. El seu pare era mestre d'adults i havia viscut molts anys a fora d'Espanya. Ella explica que tot i residir en un poble, no va viure la vida típica. El seu pare va ser qui la va ensenyar a escriure i a llegir. També va ser qui la va marcar políticament, ja que tenia idees molt avançades per l'època. En morir el seu pare quan ella comptava amb 11 anys va haver de posar-se a treballar. Un amic del pare, també mestre, va continuar formant-la. Amb 15 anys marxà cap a Barcelona, després de convèncer la seva mare amb l'argument de guanyar diners per mantenir la família i obtenir una educació. En arribar a Barcelona, primer treballà en la botiga del seu oncle, però la botiga va haver de tancar per la crisi econòmica. La seva segona feina va ser de minyona amb una paga mísera, des de les 5 del matí fins a l'una de la nit. Va deixar la feina per entrar en una fàbrica amb l'esperança de guanyar més diners i tenir més temps per aprendre. A finals de 1930 va assistir a una escola nocturna, on va conèixer companys de la CNT que romanien en la clandestinitat. L'any 1931, amb la caiguda de la monarquia, va incorporar-se a un grup de joves de l'Ateneu i va passar a l'acció: preparant mítings o assistint-hi. El sentiment de comunitat i d'acció col·lectiva la va entusiasmar. L'any 1934, fruit d'uns debats interns sobre les dificultats que tenia la dona dins de la CNT, van formar una xarxa de suport mutu. Va rebre el nom de Grup Cultural Femení. No va ser tasca fàcil, ja que no van rebre el suport de tota la comunitat anarquista, atès que havia un sector que no ho acabava de veure bé. L'any 1936 va organitzar, junt amb les seves companyes del grup, un míting al Teatre Olímpia, per donar-se a conèixer. Tot i no estar gaire publicitat pels mitjans llibertaris, es va abarrotar i allà van redactar les bases per a una organització regional. L'any 1936, arran del contacte amb Dones Lliures (Mujeres Libres) de Madrid, es canvien el nom pel d'Agrupación Mujeres Libres i creen una federació nacional. Estorach, junt amb les companyes, emprendrà una activitat de conscienciació i acció directa: xarxes de dones, reunions d'anàlisi i estratègies per afrontar els problemes i un servei de cangurs a domicili.
Soledad Estorach Esterri : persona, Albatàrrec : Entitat_Geopolítica, Segrià : Entitat_Geopolítica, Bordeus : Entitat_Geopolítica, Institut Mujeres Libres : organització, Casal de la Dona Treballadora : organització, Soledad Estorach : persona, Espanya : Entitat_Geopolítica, Barcelona : Entitat_Geopolítica, CNT : organització, Ateneu : organització, Grup Cultural Femení : organització, Teatre Olímpia : organització, França : Entitat_Geopolítica, Dones Lliures (Mujeres Libres) : organització, Madrid : Entitat_Geopolítica, Agrupación Mujeres Libres : organització, Estorach : persona